**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.441/14(prot. Nr.14, 4.§) |

Par projektu “Mājokļu vides pieejamības

nodrošināšana cilvēkiem ar invaliditāti”

Pamatojoties uz Pašvaldību likuma 4. panta pirmās daļas 9. un 10. punktu, Ministru kabineta 2023. gada 5. septembra noteikumiem Nr.512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi”, Labklājības ministrijas 2023. gada 20. septembra vēstuli Nr.38-8-03/1383 “Uzaicinājums iesniegt Atveseļošanas un noturības mehānisma plāna 3.1.2.r. “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” projekta iesniegumu”, Liepājas valstspilsētas un Dienvidkurzemes novada attīstības programmā 2022.-2027. gadam iekļauto projektu JPr\_183 “Mājokļu vides pieejamības nodrošināšana cilvēkiem ar invaliditāti” un darbību D\_3.2.3 “Vides pieejamības veicināšana personām ar invaliditāti un funkcionāliem traucējumiem, uzlabojot dzīves kvalitāti”, izskatot Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12) un pastāvīgās Finanšu komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Atbalstīt projekta “Mājokļu vides pieejamības nodrošināšana cilvēkiem ar invaliditāti” (turpmāk – Projekts) sagatavošanu un iesniegšanu Eiropas Savienības Atveseļošanas un noturības mehānisma (turpmāk – Atveseļošanas fonds) plāna 3. komponentes “Nevienlīdzības mazināšana” 3.1. reformu un investīciju virziena “Reģionālā politika” 3.1.2.r. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas pasākuma “Atbalsta pasākumi cilvēkiem ar invaliditāti mājokļu vides pieejamības nodrošināšanai” ietvaros.

2. Apstiprināt Projekta kopējās izmaksas 177 134,32 EUR (viens simts septiņdesmit septiņi tūkstoši viens simts trīsdesmit četri *euro* 32 centi) apmērā, no kurām:

2.1. Atveseļošanas fonda finansējums (82,64%) – 146 392,00 EUR;

2.2. valsts budžeta finansējums (17,36%) – 30 742,32 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 88 567,16 EUR (astoņdesmit astoņi tūkstoši pieci simti sešdesmit septiņi *euro* 16 centi) apmērā:

3.1. 2024. gadā – 35 426,86 EUR;

3.2. 2025. gadā – 53 140,30 EUR.

4. Noteikt, ka Projekta īstenošanai nepieciešamais Liepājas valstspilsētas pašvaldības priekšfinansējums un nepieciešamības gadījumā līdzfinansējums var tikt precizēts pēc Projekta apstiprināšanas un publiskā iepirkuma rezultātiem.

5. Liepājas valstspilsētas pašvaldības iestādes “Liepājas Centrālā administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

6. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta pieteikumu, līgumu ar Centrālo finanšu un līgumu aģentūru, būvdarbu līgumus, Projektu un tā izpildi pamatojošos dokumentus, atskaites.

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Attīstības pārvaldei, Izpilddirektora birojam, Juridiskajai daļai, Finanšu pārvaldei, Liepājas Sociālajam dienestam, Liepājas Komunālajai pārvaldei, Liepājas būvvaldei |